En 16-årig rumæner er ved et grundlovsforhør lørdag formiddag blevet varetægtsfængslet i fire uger. Han er sigtet for at have voldtaget en 17-årig pige ved Vendia-hallen i Hjørring natten til onsdag. Den 17-årige pige blev overfaldet, da hun var på vej hjem fra fodboldstævnet Dana Cup i Hjørring. På turen bemærker hun ifølge politiet, at der er en person, der følger efter hende. Det er denne person, der overfalder og voldtager hende. Den 16-årige er sigtet for at have overfaldet og trukket den 17-årige pige ind i et stisystem ved Idræts Allé i Hjørring. Her voldtager han hende. Den 16-årige nægter sig skyldig i anklagen. Grundlovsforhøret ved retten i Hjørring foregik bag lukkede døre, så anklager Anette Abildgaard kan ikke fortælle, hvad drengen har sagt i retten.

Referat:
En 16-årig rumæner er efter et grundlovsforhør lørdag formiddag blevet varetægtsfængslet i fire uger. Han er sigtet for at voldtage en 17-årig pige.